3 lig beseer toe boom in Badplaas-oord omval | Netwerk24
Deur Isabel Venter 30 Desember 2018 21:45
Drie vakansiegangers by die Forever Resorts Badplaas-vakansieoord in Mpumalanga is Sondag lig beseer toe ’n boom in een van die kampeerplekke omgeval het.
Vakansiegangers span Sondag uit in een van die swembaddens by die Badplaas-vakansieoord in Mpumalanga.Foto: Forever Resorts
Die warmwaterswembad in die Badplaas-vakansieoord moet eers herstel word voordat dit weer in gebruik geneem kan word. Foto: Forever Resorts
Die boom het omgeval te midde van nog reën wat sedert Vrydag aanhoudend in die gebied uitgesak het.
Dele van die oord het Vrydag skade opgedoen weens ’n kitsvloed as gevolg van swaar reën.
Volgens Heidi Halgryn, bemarkingshoof van Forever Resorts, is die beseerde mense behandel en bly hulle nou gratis in van die oord se rondawels.
Die gaste hou so tussen die reën deur steeds lekker vakansie, sê sy.
Daar is intussen met opruimingswerk begin. Die hidro-gerief, die onderdakswembaddens en die warmwaterswembad het groot skade opgedoen.
Teen Sondag was die kampeerplek en karavaanpark, die Hydro-koffiewinkel, koue swembaddens en die gholfbaan, spa en natuurreservaat weer oop vir die publiek.
Meer oor: Boom | Beserings | Oorstromings | Reën